Башкиров Василий Николаевич

Башкиров Василий Николаевич (27 февраль 1870 йыл — 1917 йылдан һуң) — Рәсәй империяһы архитекторы.

 Биографияһы 
Василий Николаевич Башкиров 1870 йылдың 27 февралендә Вятка губернаһында тыуған.
1893 йылда Мәскәү һынлы сәнғәт, архитектура һәм төҙөү сәнғәте училищеһын, ә 1897 йылда Император художество академияһын «архитектура рәссамы» тигән дәрәжә менән тамамлай. 1896 йылда А. Н.. Померанцев класы буйынса рәссам-архитектор дәрәжәһен алыу өсөн архитектура проектына үткәрелә. Рәссам В. М. Васнецов менән хеҙмәттәшлек итә, уның проекттары буйынса өс ҡаралты төҙөй. 1900 йылдан алып Мәскәү архитетура йәмғиәте ағзаһы. 1904 -1907 йылдарҙа Ҡала тимер юлдарының ток етештереү хеҙмәтендә эшләй. 1917 йылдан һуң архитекторҙың яҙмышы билдәһеҙ.

 Төҙөгән биналары 
 В. М. Васнецов һүрәттәре буйынса йорт төҙөү (1893—1894, Мәскәү, Васнецов тыҡрығы, 13-сө йорт);
 И. Е. Цветковтың айырым йорто, Б. М. Шнауберт менән берлектә В. М. Васнецов һүрәттәре буйынса (1901, Мәскәү, Пречистенский яр буйы, 29-сы йорт);
 В. М. Васнецов һүрәттәре буйынса Третьяков галереяһы бинаһының фасады. Төҙөлөштө архитектор А. М. Калмыков тормошҡа ашырҙы (1900—1903, Мәскәү, Лаврушин тыҡрығы, 10-сы йорт);
 Иоанн Воин Сиркәү-часовняһы (1902, Мәскәү өлкәһе Пушкин районынындағы Мартьяново ауылы), һаҡланмаған; сиркәүҙең бер диуары яңы сиркәүҙе төҙөүҙә ҡулланылған;
 Пречистенский курстары бинаһы (1905, Мәскәү, Курсовой тыҡрығы, 17-се йорт);
 Ҡала трамвай Үҙәк электр станцияһы (ГЭС-2), (1906, Мәскәү, Болотный яр буйы, 15-се йорт);
 Уҡыу бинаһы (1911, Мәскәү, Оло Саввин тыҡрығы, 10-сы йорт);
 Һөнәрселек музейына төкәтмә, А. Э. Эрихсон менән берлектә (1912, Мәскәү, Леонтьев тыҡрығы, 7-се йорт);
 Торлаҡ йорто (1908—1913, Мәскәү, Беренсе Неопалимов тыҡрығы, 10-сы йорт).
 Аверкиево ауылындағы Троицк ғибәҙәтханаһы (1911—1914, Мәскәү өлкәһе, Павлов-Посад районы). Яңы рус стилендә Мәскәү дворяндары етәксеһе А. Д. Самарин үҙенең ҡатыны Вера Мамонтова-Самарина иҫтәлегенә төҙөгән (В. А. Серовтың «Девочка с персиками» картинаһының персонажы булараҡ билдәле).

 Иҫкәрмәләр 

 Әҙәбиәт 


 Һылтанмалар 
 Башкиров Василий Николаевич Статья на сайте biografija.ru


Категория:Мәскәү архитекторҙары
Категория:Алфавит буйынса архитекторҙар
Категория:Алфавит буйынса шәхестәр
Категория:27 февралдә тыуғандар
Категория:1870 йылда тыуғандар
Категория:Вятка губернаһында тыуғандар